Po 13 letih poklicne kariere je Carter le prekinil urok in osvojil svoj prvi turnir jakostne lestvice - Welsh Open 2009. Na poti do zmage je premagal Jimmyja Whita, Graema Dotta, Shauna Murphyja, Anthonyja Hamiltona in Joeja Swaila. V finalu je slavil predvsem po zaslugi odlične večerne serije, v kateri je zaostanek 3-5 s 6 zaporednimi frami obrnil v svojo korist in dvoboj dobil z 9-5. Swail je sicer v popoldanski seriji vodil že 5-2.